Tudesquismos en aragonés

Los tudesquismos en aragonés son elementos lingüisticos provinients de l'alemán estándard u de lo continuum dialectal entre l'alto alemán y lo baixo alemán en las zonas a on que l'alemán estándard ha iu cuallando como luenga oficial u de cultura a costa de las luengas u dialectos d'este continuum.

Los tudesquismos son escasos en aragonés y a vegadas comuns con lo castellano, por lo que los estudios lingüisticos, que son diferencials, no los amuestran. Igual como en castellano a vegadas han entrau a traviés de lo francés. Bi ha tudesquismos de tradición militar (chambergo, sable) y tudesquismos relacionaus con las bebidas alcoholicas (brindis, vermut). Rafael Lapesa: Historia de la lengua española. Editorial Gredos. (1981, pp 409-413, pp 459-460. La importancia de los quimicos, de los cheologos y de la menería y la industria alemanas en la historia de la ciencia y de la tecnolochía ha feito que part de lo lexico cientifico internacional siga d'orichen tudesco, mesmo orichinau en dialectos (gneiss). L'adaptación d'este lexico en textos sobre estas disciplinas ha feito que l'Academia de l'Aragonés haiga establiu criterios sobre la suya ortografía (cuarz).

 Campos lexicos de los tudesquismos 
 Bebidas alcoholicas 
250px|thumb|right|Vermutz de diferents colors. En aragonés chistabín se distingue entre vermut negro y vermut blanco.
Brindar. Ballarín Cornel, A: Diccionario del Benasqués, Institución Fernando el Católico, Zaragoza, 2ª ed (1978). p 92, p 442, p 509.
Brindis: deriva de l'alemán ich bringdir's.
Trincar: deriva de l'alemán trinken.
Vermut: Academia de l'Aragonés Propuesta ortografica de l'Academia de l'Aragonés. EDACAR, 7. Zaragoza, 2010. p 14, pp 70-71. deriva de l'alemán wermut ("ixenzo"). Se pronuncia /bermú/ en chistabín BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 p 112. y atras variedaz. En aragonés amés de lo significau orichinal, ha preso un significau de minchar u beber un poquet antes de la chenta.

 Guerra 
Chambergo: denominación derivada de Friedrich von Schomberg, un mariscal de Francia que ninvió tropas en 1650 a la Catalunya sublevada en la Guerra de los Segadors. 
Pistola: la palabra alemana pistole proviene de lo checo píšťala.
Sable u xabre BARCOS, Miguel Ánchel: El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007, p 254.ISBN 978-84-8094-058-0 p 188.: deriva de l'alemán Säbel y de l'hongaro szablya.

 Ciencia y tecnica 
250px|thumb|right|Skutterudita u esmaltita provinient de la Val de Chistau, a on que bi ha una mena de cobol ubierta y espleitada por los alemans en lo sieglo XVIII. En esta mena la esmaltita ye chunto con atros minerals de cobol en: cobaltina y eritrina. Miguel Calvo, Guiomar Calvo: Colección guías de campo de Aragón nº3: Minerales y rocas. Prames S.A., 2012, p 24.
De fueras de cobol y sen, que se troban en la microtoponimia chistabina, los tudesquismos 
referents a elementos quimicos no son tradicionals y provienen de l'adaptación de la terminolochía internacional.
Bismuto.
Cobol: deriva dreitament de l'alemán Kobold.
Níquel.
Tungsteno: sinonimo de Wolframio.
Zinc.

L'Academia de l'Aragonés ha adaptau lo nombre d'orichen tudesco de bel mineral que perteneixe a la terminolochía internacional (Cuarz).

 Musica y danza 
Acordión Paz Ríos Nasarre: Bocabulario d'o Semontano de Balbastro (de Salas Altas y a redolada). Publicazions d'o Consello d'a Fabla Aragonesa, 1997. p 34. / cordión: inventau en 1829 en Viena, lo nombre alemán ye feito a partir de lo griego: akkordeon. Pasó a lo francés como accordéon, forma que en lo sieglos XIX, XX entró en las luengas peninsulars. Mario Desjardins: Breve estudio de los galicismos a través de la historia. TINKUY. nº 4. Febrero, 2007. p 75.
Vals: transmeso por lo francés (valse), a partir de l'alemán Waltzer, derivau de lo verbo waltzen. MOTT, Brian L.. Diccionario etimológico chistabino-castellano castellano-chistabino. Institución «Fernando el Católico». Zaragoza, 2000. ISBN 84-7820-553-5
Valsurriana: palabra derivada de l'anterior.

 Atros 
Brida: deriva de l'alto alemán meyo bridel, transmeso por lo francés bride.

 Referencias 

 Bibliografía 
 Academia de l'Aragonés Propuesta ortografica de l'Academia de l'Aragonés. EDACAR, 7. Zaragoza, 2010.
 BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0
 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
 Rafael Lapesa: Historia de la lengua española. Editorial Gredos, 2001. 
 Rafael Cano Aguilar: Historia de la lengua española. Ariel lingüística. Editorial Ariel.
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Editorial Gredos, S.A., 2002 ISBN 8424923391, 9788424923396.
 Adolphe Hatzfeld et al.: Dictionnaire général (1890-1900). Traité de la formation de la langue. Paris, Delagrave, 1890.

Categoría:Lexicolochía de l'aragonés